Diari Oficial de la Generalitat Valenciana


Sumari del DOGV 4748, del 07-05-2004 (2004/4110)

Informació pública de l'aprovació definitiva del programa d'actuació integrada, del projecte de reparcel·lació i del projecte d'urbanització de la unitat d'execució número 17 del Pla General.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4748

Data del DOGV
:   07-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4110


Organisme emissor
:   Ajuntament de Segorbe

Tipus de document
:   Anunci

Informació pública de l'aprovació definitiva del programa d'actuació integrada, del projecte de reparcel·lació i del projecte d'urbanització de la unitat d'execució número 17 del Pla General. [2004/Q4110]
  
El Ple de l'Ajuntament, en la sessió feta el dia 16 de gener de 2004, va adoptar, entre altres, l'acord següent:
  
Aprovació definitiva del programa d'actuació integrada, del projecte de reparcel·lació i del projecte d'urbanització de la unitat d'execució número 17 del Pla General d'Ordenació Urbana.
  
Vista la proposta del programa d'actuació integrada formulat per este ajuntament de Segorbe, per al desenvolupament de la unitat d'execució número 17 del Pla General d'Ordenació Urbana de Segorbe, amb els documents expressats en l'article 32 de la Llei Reguladora de l'Activitat Urbanística, projecte d'urbanització amb els continguts expressats en l'article 29.4 de la llei i articles 140 i 141 del Reglament de Planejament de la Comunitat Valenciana, i projecte de reparcel·lació amb el contingut de l'article 68 de la llei esmentada.
  
Atés que es van sotmetre a informació pública els documents urbanístics esmentats mitjançant anuncis publicats al tauler d'anuncis municipal, en el Butlletí Oficial de la Província de Castelló i en el Diari Oficial de la Generalitat Valenciana, durant el termini de 20 dies, i que també es va emetre la corresponent notificació individualitzada als propietaris afectats per l'actuació.
  
Atés que durant el període d'informació pública no s'han formulat al·legacions ni suggeriments.
  
El Ple de l'Ajuntament va acordar:
  
Primer. Aprovar definitivament el programa d'actuació integrada, el projecte de reparcel·lació i el projecte d'urbanització de la unitat d'execució número 17 del Pla General d'Ordenació Urbana de Segorbe. I es va determinar la forma de gestió directa i este ajuntament va assumir el paper d'urbanitzador.
  
Segon. Donar trasllat del programa a la Conselleria d'Obres Públiques, Urbanisme i Transports per a inscriure'l al Registre de Programes i procedir-ne a la posterior publicació de conformitat amb l'article 47.7 de la Llei 6/1994, Reguladora de l'Activitat Urbanística.
  
Tercer. Notificar este acord a totes les persones interessades i, una vegada ferma en via administrativa, s'inscriurà al Registre de la Propietat, amb l'atorgament previ de document públic que n'expressa el contingut, d'acord amb el que establix l'article 69.1.d del text legal esmentat.
  
Quart. El present acord d'aprovació definitiva de la reparcel·lació produirà els efectes establits en l'article 69.2 de la Llei 6/1994, Reguladora de l'Activitat Urbanística, en relació amb l'article 122 i següents del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Cinqué. Facultar l'alcalde perquè en nom i representació de l'ajuntament subscriga els documents que calga per a l'efectivitat d'este acord.
  
Contra el present acord, que posa fi a la via administrativa, hi podrà interposar, de conformitat amb el que disposen els articles 58.2, 109 i 117 de la Llei 30/1992 i article 8 de la Llei 29/1998, de 13 de juliol, de la Jurisdicció Contenciosa Administrativa, potestativament, un recurs de reposició en el termini d'un mes, comptador des de la recepció de la present notificació, davant d'este ajuntament o un recurs contenciós administratiu en el termini de dos mesos, davant de la sala del Jutjat Contenciós Administratiu del Tribunal Superior de Justícia de la Comunitat Valenciana, sense perjuí de qualsevol altre recurs o acció que estime procedent.
  
Segorbe, 19 d'abril de 2004.- L'alcalde: Rafael Calvo Calpe.
  
 Ajuntament de Sueca